

**JAVNI POZIV**

**za dodjelu potpore iz programa**

**„Potpore manifestacijama u 2022. godini“**

**Poreč, listopad 2022. godine**

Sadržaj

[**I.** **Predmet Javnog poziva** 2](#_Toc527122832)

[**II.** **Namjena potpore** 2](#_Toc527122833)

[**III.** **Korisnici sredstava** 3](#_Toc527122834)

[**IV.** **Prihvatljivost troškova** 4](#_Toc527122835)

[**V.** **Kriteriji za odobravanje potpore TZG Poreča** 4](#_Toc527122836)

[**VI.** **Dokumentacija za kandidiranje** 5](#_Toc527122837)

[**VII.** **Odobravanje potpore, odluka i objava popisa korisnika** 6](#_Toc527122838)

[**VIII.** **Način i rok podnošenja prijava/zahtjeva za potpore** 6](#_Toc527122839)

[**IX.** **Kandidature koje se neće razmatrati** 7](#_Toc527122840)

[**X.** **Sklapanje ugovora** 7](#_Toc527122841)

[**XI.** **Način isplate potpore** 7](#_Toc527122842)

[**XII.** **Nadzor** 8](#_Toc527122843)

**-Prilog I. Obrazac JPD-2022** 9

**-Prilog II. Obrazac MP-2022** 13

**-Prilog III. Obrazac IPD-2022** 14

**-Prilog IV. Obrazac TPR-2022** 15

Sukladno odredbama članka 32. stavak 1.4. Zakona o Turističkim zajednicama i promicanju Hrvatskog turizma („Narodne novine“, broj 52/19) i odredbama članka 9. stavak 1.4. Statuta Turističke zajednice grada Poreča („Službeni glasnik Grada Poreča – Parenzo“, broj 11/20) Turističko vijeće Turističke zajednice grada Poreča, dana 28.10.2021. godine objavljuje

**J A V N I P O Z I V**

**za dodjelu potpore iz programa**

**"Potpore manifestacijama u 2022. godini“**

1. **Predmet Javnog poziva**

Predmet Javnog poziva je dodjela bespovratnih novčanih sredstava Turističke zajednice grada Poreča (dalje u tekstu: TZG Poreč) za manifestacije na teritoriju Grada Poreča – Parenzo **od međunarodnog, nacionalnog ili regionalnog značaja kao glavnog motiva dolaska turista u destinaciju**, a koja doprinose sljedećim ciljevima:

* unapređenju/obogaćivanju turističkog proizvoda/ponude destinacije Poreč,
* razvoju sadržaja koji omogućavaju produljenje turističke sezone,
* povećanju ugostiteljskog i drugog turističkog prometa, posebice u pred- i podsezonskom (dalje: PPS) razdoblju,
* jačanju snage brenda porečkog turizma,
* stvaranju prepoznatljivog imidža porečkog turizma,
* podizanje marketinške vrijednosti destinacije.

U smislu ovog Javnog poziva, PPS razdobljem smatra se razdoblje od 1.1. do 14.6. i od 16.9. do 31.12.

Sredstva potpore odobravat će se za organizaciju i realizaciju manifestacija, i to:

1. zabavne manifestacije,
2. sportske manifestacije,
3. kulturne manifestacije,
4. eno-gastronomske manifestacije,
5. povijesne manifestacije,
6. tradicijske manifestacije,
7. umjetničke manifestacije,
8. kongrese,
9. ostala manifestacije koja mogu pridonijeti ciljevima pod točkom I. ovog Javnog poziva.
10. **Namjena potpore**

Bespovratna sredstva potpore mogu se dodijeliti i koristiti isključivo za manifestacije koja se održavaju u 2022. godini. Iznimno se za neke projekte mogu dodijeli sredstva za 2 kalendarske godine ukoliko je to bude utvrđeno posebnom odlukom i ugovorom.

**Sredstva su namijenjena za sufinanciranje troškova nabave roba i usluga za neposrednu realizaciju manifestacija i to:**

* najam opreme (audio i vizualna tehnika, pozornica i sl.),
* nabava radnog/potrošnog materijala vezanog za organizaciju manifestacije,
* najam prostora za održavanje manifestacije,
* najam prijevoznih sredstava u svrhu prijevoza organizatora i izvođača vezan uz organizaciju manifestacije,
* troškove smještaja, putne troškove izvođača i vanjskih suradnika,
* honorare (temeljem ugovora) izvođača i vanjskih suradnika,
* zakup medijskog prostora i/ili troškove promocije manifestacije u zemlji i inozemstvu (oglašavanje u tisku, na radiju, vanjsko oglašavanje, online oglašavanje),
* usluge zaštitarske službe,
* izradu promotivnih i informativnih materijala namijenjenih promociji manifestacije (prospekti, karte, CD, DVD, filmovi, grafičko oblikovanje i izrada oglasa i drugih promotivnih alata i dr.),
* druge troškove neposredne organizacije manifestacije, koje TZG Poreča smatra opravdanim.

**Bespovratna sredstva potpore ne mogu se dodijeliti i koristiti za:**

* kupnju nekretnina (objekata i zemljišta) i prijevoznih sredstava,
* troškove uobičajenog poslovanja organizatora manifestacije (plaće i ostala primanja zaposlenih bez obzira na razlog zapošljavanja, troškove prijevoza i putovanja zaposlenih, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),
* izradu studija, elaborata, projektne i druge dokumentacije,
* sve druge troškove koji nisu vezani za realizaciju i ciljeve kandidirane manifestacije.

1. **Korisnici sredstava**

Za sredstva potpore mogu se kandidirati pravne i fizičke osobe (dalje u tekstu: Organizator) i to:

* trgovačka društva,
* obrti,
* zadruge,
* nacionalni sportski savezi,
* javne ustanove,
* ustanove u kulturi,
* umjetničke organizacije,
* jedinice lokalne i regionalne samouprave,
* udruge.

Manifestaciju može kandidirati samo jedan organizator manifestacije. Ako više organizatora kandidira istu manifestaciju, zahtjev se neće uzeti u razmatranje.

Za potporu se **ne mogu** kandidirati:

* organizatori koji su prema relevantnim propisima obveznici plaćanja turističke pristojbe i/ili članarine, a nisu podmirili obveze, te organizatori koji nisu platili sve dospjele porezne obveze i obveze za mirovinsko i zdravstveno osiguranje,
* organizatori koji u prethodne tri godine nisu izvršili ugovorne obveze prema TZG Poreč ili su nenamjenski trošili prethodno dodijeljena bespovratna sredstva,
* povezane osobe s osobama iz prethodne dvije točke.

1. **Prihvatljivost troškova**

TZG Poreč može Organizatoru odobriti potporu do najviše 50% opravdanih/prihvatljivih troškova manifestacije. TZG Poreč može od Organizatora zatražiti uvid u finalni troškovnik te ga usporediti sa prijavom na Javni poziv. Ukoliko postoji značajnije odstupanje može se od Organizatora zatražiti pismeno pojašnjenje koje će se predočiti Komisiji za manifestacije, a prijedlog uputiti Turističkom vijeću koje može utvrđenu potporu potvrditi, ne potvrditi ili je korigirati.

1. **Kriteriji za odobravanje potpore TZG Poreča**

Pri odluci o odabiru manifestacija i dodjeli bespovratnih sredstava uzimat će se u obzir sljedeći kriteriji:

|  |  |
| --- | --- |
| **Kriterij** | **Broj bodova** |
| **1. Karakter manifestacije** | |
| a) Međunarodni (izvođači i/ili sudionici pretežito iz drugih zemalja) | **15** |
| b) Regionalni (izvođači i/ili sudionici pretežito iz susjednih zemalja) | **10** |
| c) Nacionalni (izvođači i/ili sudionici pretežito iz Republike Hrvatske) | **5** |
| **2. Kvaliteta sadržaja manifestacije** | |
| a) Iznimna kvaliteta sadržaja | **40** |
| b) Kvalitetan sadržaj | **20** |
| c) Jednostavan sadržaj | **10** |
| **3. Značaj manifestacije za stvaranje motiva dolaska u destinaciju** | |
| a) Iznimno visok: preko 5.000 noćenja | **40** |
| b) Visok: 1.000 – 5.000 noćenja | **20** |
| c) Srednji: 500 – 1.000 noćenja | **10** |
| d) Nizak: ispod 500 noćenja | **0** |
| **4. Značaj manifestacije za obogaćivanje i razvoj turističke ponude u destinaciji** | |
| a) Iznimno visok: preko 3.000 posjetitelja | **40** |
| b) Visok: 1.000 – 3.000 posjetitelja | **20** |
| c) Srednji: 500 – 1.000 posjetitelja | **10** |
| d) Nizak: ispod 500 posjetitelja | **0** |
| **5. Značaj manifestacije prema korisnosti za zajednicu** | |
| a) Visok | **15** |
| b) Srednji | **10** |
| c) Nizak | **0** |
| **6. Uključenost lokalnih resursa u organizaciji** | |
| a) Visoka | **10** |
| b) Niska | **5** |
| **7. Razdoblje održavanja manifestacije** | |
| a) PPS razdoblje (1.1.-14.6. i 16.9.-31.12.) | **20** |
| b) Razdoblje od 15.6. do 15.9. | **10** |
| **8. Trajanje manifestacije** | |
| a) više od 10 dana | **20** |
| b) 4 do 10 dana | **15** |
| c) 2 do 3 dana | **10** |
| d) 1 dan | **5** |
| **9. Sudjelovanje drugih subjekata javnog i/ili privatnog sektora** | |
| a) Organizator zajedno sa ostalim subjektima javnog i/ili privatnog sektora financijski sudjeluje u više od 50% troškova | **20** |
| b) Organizator zajedno sa ostalim subjektima javnog i/ili privatnog sektora financijski sudjeluje do 50% troškova | **10** |
| c) Organizator zajedno sa ostalim subjektima javnog i/ili privatnog sektora financijski sudjeluje do 25% troškova | **5** |
| d) Projekt nema nikakvu podršku drugih subjekata javnog i privatnog sektora | **0** |
| **10. Oglašavanje manifestacije (media plan)** | |
| a) Oglašavanje u medijima na stranim tržištima | **15** |
| b) Oglašavanje u nacionalnim medijima | **10** |
| c) Oglašavanje u regionalnim i lokalnim medijima | **5** |
| **11. Medijska pokrivenost manifestacije (PR vrijednosti + oglašavanje)** | |
| a) Iznimno visoka: iznad 500.000 kuna | **40** |
| b) Visoka: 350.000 – 500.000 kuna | **20** |
| c) Srednja: 100.000 – 350.000 kuna | **10** |
| d) Niska: do 100.000 kuna | **5** |
| **UKUPAN MOGUĆI BROJ BODOVA** | **275** |

Uvjet za dodjelu potpore je da prijavljeni programi ostvare **najmanje 70 bodova**.

Komisija za potpore, po provedenom bodovanju i odabiru manifestacija koje su ostvarile 70 i više bodova, procjenjuje svaku pojedinu manifestaciju s obzirom na njezino značenje i potrebe financiranja te utvrđuje prijedlog iznosa potpore svake manifestacije ponaosob.

**Broj bodova je samo jedan od kriterija na bazi kojih komisija odlučuje o iznosu potpore pojedinoj manifestaciji. Ostali kriteriji za definiranje iznosa potpore se odnose na financijsku konstrukciju manifestacije i dostupnost drugih kanala financiranja, kao i ostale relevantne faktore o kojima će komisija raspravljati u procesu donošenja prijedloga.**

1. **Dokumentacija za kandidiranje**

Organizator je obavezan dostaviti sljedeću dokumentaciju u tiskanom obliku:

* 1. popunjen **Obrazac JPD-2022** (Prilog I.) koji je sastavni dio Javnog poziva,
  2. popunjen **Obrazac MP-2022** (Prilog II.) koji je sastavni dio Javnog poziva, a koji se odnosi na program medijske promocije i troškovnik promocije,
  3. popunjen **Obrazac IPD-2022** (Prilog III.), odnosno izjava o podmirenim dugovanjima koja je sastavni dio Javnog poziva,
  4. popunjen **Obrazac TPR-2022** (Prilog IV.) koji je sastavni dio Javnog poziva, a odnosi se na planirane prihode i rashode,
  5. **dokaz o pravnom statusu** organizatora manifestacije (preslika izvoda iz Trgovačkog, obrtnog, ili drugog odgovarajućeg registra),
  6. ovjerenu **potvrdu nadležne Porezne uprave** o nepostojanju duga organizatora prema državi (ovaj dokaz ne smije biti stariji od 30 dana od dana podnošenja prijave),
  7. **program manifestacije** – opisni i kronološki sadržaj događanja s listom izvođača/sudionika,
  8. **dokaz o sudjelovanju drugih subjekata** javnog i privatnog sektora u organizaciji i financiranju manifestacije (Izjava o sudjelovanju s navedenim iznosom sredstava, ugovor ili sl.).

TZG Poreča zadržava pravo od organizatora manifestacije zatražiti dodatna pojašnjenja i uvid u dodatnu dokumentaciju.

**Javni poziv i svi obrasci objavljeni su na Internet stranicama TZG Poreča** [www.myporec.com](http://www.myporec.com)

1. **Odobravanje potpore, odluka i objava popisa korisnika**

Komisija za manifestacije koju je imenovalo Turističko vijeće TZG Poreča po analizi prispjelih prijava i po provedenom bodovanju utvrđuje prijedlog Odluke o odabiru manifestacija i prijedlog iznosa za dodjelu bespovratnih sredstava za pojedinu manifestaciju.

Prijedlog Odluke o odabiru manifestacija i dodjeli bespovratnih sredstava potpore dostavlja se Turističkom vijeću TZG Poreča koje donosi odluku o manifestacijama kojima će biti dodijeljena potpora i iznosima dodijeljene potpore.

Popis projekata/manifestacija s iznosom dodijeljenih sredstava potpore po korisnicima bit će objavljen na internetskim stranicama TZG Poreča ([www.myporec.com](http://www.myporec.com)) najkasnije u roku od 15 dana od dana donošenja Odluke o odabiru manifestacija i dodjeli bespovratnih sredstava potpore.

1. **Način i rok podnošenja prijava/zahtjeva za potpore**

Organizatori manifestacije, prijavu/zahtjev s cjelokupnom dokumentacijom iz točke VI. Javnog poziva, podnose TZG Poreča. Kandidature se dostavljaju u zatvorenoj omotnici s naznakom **„Javni poziv za potpore manifestacijama u 2022. godini – ne otvaraj“**.

Kandidature se šalju na adresu:

**Turistička zajednica Grada Poreča**

**Zagrebačka 9,**

**52440 Poreč**

**Krajnji rok za podnošenje prijava/zahtjeva je 18.11.2021. godine (u obzir dolaze i kandidature s datumom otpreme pošte od 18.11.2021.).**

1. **Kandidature koje se neće razmatrati**

**Komisija za manifestacije neće uzeti u razmatranje prijave/zahtjeve za potpore koje:**

* se odnose na koncerte zabavne glazbe lokalnog karaktera, proslave godišnjica i obljetnica,
* prijave/zahtjeve s nepotpuno ispunjenim Obrascima,
* prijave/zahtjeve s nepotpunom dokumentacijom,
* prijave/zahtjeve koje se ne dostave u roku,
* prijave/zahtjeve organizatora koji ne mogu biti Korisnici potpore prema odredbama iz točke III. Javnog poziva.

1. **Sklapanje ugovora**

S organizatorom kojem Turističko vijeće odobri potporu, Ured TZG Poreča sklapa ugovor kojim se uređuje: način korištenja potpore, način praćenja realizacije manifestacije, isplata potpore, nadzor namjenskog korištenja potpore i druga pitanja vezana za organizaciju i realizaciju manifestacije i dodjelu potpore.

1. **Način isplate potpore**

TZG Poreča će odobrena sredstva potpore doznačiti organizatoru **nakon** realizacije manifestacije i po primitku cjelokupne potrebne dokumentacije utvrđene ugovorom:

* zahtjev za isplatu odobrenih sredstava koji mora sadržavati:

a) iznos odobrenih sredstava;

b) broj ugovora o potpori;

c) broj žiro računa/iban organizatora

* izvješće o realizaciji manifestacije i utrošenim sredstvima po vrstama na propisanom obrascu (specifikacija troškova) - **Obrazac IRD-2022**,
* foto i/ili druga dokumentacija kojom se dokazuje realizacija manifestacije,
* računi izvođača/dobavljača, ugovori i druge dokaznice/dokumenti kojima se dokazuje realizacija manifestacije i oglašavanje manifestacije s bankovnim izvodima koji dokazuju izvršena plaćanja dostavljenih računa ili plaćeni računi za gotovinsko plaćanje
* dokaz o izvršenom oglašavanju i to:

a) kopija originalnih računa dobavljača kod kojih je izvršeno oglašavanje u cjelokupnom iznosu, sukladno media planu s bankovnim izvodima koji dokazuju izvršena plaćanja dostavljenih računa,

b) originalni primjerci objavljenih oglasa u tiskanim medijima sukladno media planu,

c) fotodokumentacija za oglašavanje putem plakatiranja sukladno media planu,

d) kompjutorski ispis i audio-video zapis na CD-u, DVD-u ili USB-u za TV i radio oglašavanje sukladno media planu te za Internet oglašavanje sukladno media planu (screen-shot stranice na kojoj je objavljen banner s logom TZ-a ili popis ključnih riječi s screen-shotom stranice na koju ključne riječi vode, a na kojoj se mora nalaziti logo TZ-a),

e) odgovarajuća dokumentacija za ostale vrste oglašavanja,

f) kao i dokaz o medijskoj pokrivenosti manifestacije, odnosno procjena ekvivalenta marketinške vrijednosti ukupnih promotivnih aktivnosti (originalni primjerci objavljenih reportaža ili vijesti u stranom i domaćem tisku, kompjutorski ispis i audio-video zapis na CD-u, DVD-u ili USB-u za direktni TV prijenos i dr.).

***Potporu za troškove promocije, Organizator može ostvariti samo u slučaju ako realizira najmanje 80% media plana dostavljenog prilikom kandidature na ispunjenom obrascu MP-2022.***

TZG Poreča ima pravo praćenja provjere točnosti podataka iz dostavljene dokumentacije te zadržava pravo traženja dopune dokazne dokumentacije o realizaciji manifestacije i izvršenim plaćanjima.

1. **Nadzor**

TZG Poreča ima pravo nadzora/praćenja realizacije manifestacije i kontrole namjenskog trošenja sredstava. Ako TZG Poreča utvrdi nepravilnosti u korištenju potpore, naložit će organizatoru povrat potpore u dijelu u kojemu je utvrđena nepravilnost.

**Dodatne informacije:**

Pisanim putem na e-mail: [office@myporec.com](mailto:office@myporec.com) ili na broj telefona +385 (0)52 451 719.

Poreč, 28.10.2021. godine  
Urbroj: 21-81/1

P R E D S J E D N I K

Loris Peršurić

**- Prilog I. Obrazac JPD-2022.**

|  |  |
| --- | --- |
| **Urudžbeni broj:** |  |

(popunjava TZG Poreča)

**Z A H T J E V**

**za dodjelu potpore iz programa**

**„Potpore manifestacijama u 2022. godini“**

|  |  |
| --- | --- |
| **Vrsta manifestacije**  **(zaokružiti)** | 1. **ZABAVNA** 2. **SPORTSKA** 3. **KULTURNA** 4. **ENO-GASTRONOMSKA** 5. **POVIJESNA** 6. **TRADICIJSKA** 7. **UMJETNIČKA** 8. **KONGRESI** 9. **OSTALO (navesti)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

|  |  |  |
| --- | --- | --- |
| **OSNOVNI PODACI O ORGANIZATORU MANIFESTACIJE** | | |
| **Naziv manifestacije** |  | |
| **Organizator manifestacije** |  | |
| **Adresa/sjedište organizatora manifestacije** |  | |
| **Telefon organizatora manifestacije** |  | |
| **E-mail i Internet adresa organizatora manifestacije** |  | |
| **OIB organizatora manifestacije** |  | |
| **Pravni status organizatora manifestacije** |  | |
| **Odgovorna osoba za realizaciju manifestacije**  (ime, prezime i funkcija) |  | |
| **Osoba za kontakt**  (ime, prezime, funkcija, kontakt) |  | |
| **Poslovna banka organizatora manifestacije** |  | |
| **Broj žiro računa organizatora manifestacije** |  | |
| **PODACI O MANIFESTACIJI** | | |
| **Kratki opis manifestacije** | **Mjesto održavanja** (otvoreni javni prostor, dvorana, stadion, ugost. ili sl. objekt) |  |
| **Navedite prvu godinu od kada se događanje kontinuirano održava** |  |
| **Datum održavanja manifestacije u 2022. godini** (datum početka i završetka) |  |
| **Broj dana trajanja manifestacije u 2022. godini** |  |
| **Cilj/svrha manifestacije** (maksimalno 500 znakova s razmacima) |  |
| **Sadržaj/opis i program manifestacije** (maksimalno 500 znakova s razmacima) |  |
| **Izvođači manifestacije** (navesti vrstu izvođača (za sportske manifestacije to su natjecatelji, za koncerte su to glazbenici i sl.), mjesto odakle dolaze i broj) | **MEĐUNARODNI** (izvođači iz drugih zemalja) | |
| **REGIONALNI** (izvođači iz susjednih zemalja) | |
| **NACIONALNI** (izvođači iz Republike Hrvatske) | |
| **Naplata ulaznica/kotizacija** (zaokružiti; u slučaju pozitivnog odgovora navesti broj naplaćenih ulaznica/kotizacija u 2019/2021. godini) | **Da** | |
| **Ne** | |
| **Ostvareni broj posjetitelja\* manifestacije u 2019./2021. godini** | **Domaći** | |
| **Strani** | |
| **Ostvareni broj noćenja posjetitelja\* manifestacije u registriranim smještajnim objektima u 2019./2021. godini** | **Domaći** | |
| **Strani** | |
| **Struktura ostvarenih noćenja posjetitelja\* manifestacije u 2019./2021. godini u postocima** | **Hoteli %**  **Kampovi %**  **Privatni smještaj %**  **Ostalo %** | |
| **Struktura posjetitelja\* manifestacije u 2019./2021. godini** | **% posjetitelja kojima je dolazak na manifestaciju primaran motiv dolaska u destinaciju** | |
| **% posjetitelja koji su u destinaciju došli zbog drugih motiva, ali su manifestaciju posjetili dok su boravili** | |
| **Procjena potrošnje posjetitelja u destinaciji za vrijeme trajanja manifestacije u 2019./2021. godini u kunama** |  | |
| ***\*****Ukoliko se manifestacija održava prvi puta, ispunjavaju se samo sljedeće točke o planiranom broju* | | |
| **Očekivani broj posjetitelja\* manifestacije u 2022. godini** | **Domaći** | |
| **Strani** | |
| **Očekivani broj noćenja posjetitelja\* manifestacije u registriranim smještajnim objektima u 2022. godini** | **Domaći** | |
| **Strani** | |
| **Struktura ostvarenih noćenja posjetitelja manifestacije u 2022. godini u postocima** | **Hoteli %**  **Kampovi %**  **Privatni smještaj %**  **Ostalo %** | |
| **Struktura posjetitelja manifestacije** | **% posjetitelja kojima je dolazak na manifestaciju primaran motiv dolaska u destinaciju** | |
| **% posjetitelja koji su u destinaciju došli zbog drugih motiva, ali su manifestaciju posjetili dok su boravili** | |
| **Procjena potrošnje posjetitelja u destinaciji za vrijeme trajanja manifestacije u 2022. godini u kunama** |  | |
| **\****Posjetitelji čiji je dolazak u destinaciju motiviran manifestacijom* | | |
|  | | |
| **MEDIJSKA POKRIVENOST MANIFESTACIJE U 2022. GODINI – IZNOS U KN** | | |
| **Ukupan iznos PR vrijednosti u 2022. godini** |  | |
| **Ukupan iznos oglašavanja u 2022. godini** |  | |
| **UKUPNO:** |  | |
|  |  | |
| **POTREBNA SREDSTVA ZA ORGANIZACIJU MANIFESTACIJE - IZNOS U KN** | | |
| **Ukupan iznos potrebnih sredstava za realizaciju manifestacije** |  | |
| **Traženi iznos potpore od TZG Poreča** |  | |
|  |  | |
| **IZVORI FINANCIRANJA MANIFESTACIJE - IZNOS U KN** | | |
| **Vlastita sredstva organizatora**  **manifestacije** |  | |
| **Uložena sredstva**  **ostalih subjekata** (navesti izvore,iznose i udio u ukupnom financiranju projekta) |  | |
| **Uložena sredstva**  **TZIŽ-a ili HTZ-a** (navesti iznose i udio u ukupnom financiranju projekta) |  | |
| **Uložena sredstva drugih TZ** (navesti kojih i iznose) |  | |

|  |  |
| --- | --- |
| **NAPOMENA:** |  |
| 1. **Uz Zahtjev je potrebno priložiti i cjelokupnu dokumentaciju navedenu u Javnom pozivu** | | |
| 1. **Kandidature s nepotpunom dokumentacijom i nepotpuno ispunjenim obrascima iz ovog Javnog poziva neće se razmatrati.** | | |
| **Mjesto i datum** | **Žig i potpis odgovorne osobe organizatora za realizaciju manifestacije** | |

**- Prilog II. Obrazac MP-2022.**

**MEDIA-PLAN 2022.**

|  |  |
| --- | --- |
| **Naziv manifestacije:** |  |
| **Naziv organizatora manifestacije:** |  |
| **Ime i prezime osobe ovlaštene za zastupanje:** |  |
| **Adresa, telefon, e-mail:** |  |

|  |  |  |
| --- | --- | --- |
| **VRSTA OGLAŠAVANJA** | **MEDIJ**  **(naziv tiskovine, TV kanala, postaje)** | **IZNOS** |
| **Oglašavanje u medijima na stranim tržištima** |  |  |
| **Oglašavanje u nacionalnim medijima** |  |  |
| **Oglašavanje u regionalnim i lokalnim medijima** |  |  |

|  |  |  |  |
| --- | --- | --- | --- |
| **OGLAŠAVANJE U VLASTITIM PROMOTIVNIM I PRODAJNIM KANALIMA** | | | |
| **1.** | **Oglašavanje na vlastitim web stranicama (link + priložiti *screen shotove*) i društvenim mrežama** |  |  |
| **2.** | **Tiskana promotivna brošura, letci**  **(priložiti nekoliko skeniranih stranica)** |  |  |
| **3.** | **Tiskani katalog**  **(priložiti nekoliko skeniranih stranica)** |  |  |
| **4.** | **Tiskani program**  **(priložiti nekoliko skeniranih stranica)** |  |  |
| **5.** | **Ostali oblici promocije u vlastitim promotivnim/prodajnim kanalima (navesti koji + priložiti ilustracije ukoliko moguće)** |  |  |
| **6.** | **Ukupno oglašavanje u vlastitim promotivnim i**  **prodajnim kanalima** |  |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mjesto i datum Ime i prezime i potpis**

**odgovorne osobe**

**(pečat)**

**- Prilog III. Obrazac IPD-2022.**

……………………………………………………………………

**(podnositelj zahtjeva – organizator manifestacije**)

……………………………………………………………………

(adresa)

……………………………………………………………………

(matični broj)

………………………………..…………………………………

(OIB)

**TURISTIČKA ZAJEDNICA**

**GRADA POREČA**

**Zagrebačka 9,**

**52440 Poreč**

**IZJAVA O PODMIRENIM DUGOVANJIMA**

Ovime ………………………………………..……………………………… (u daljnjem tekstu: Podnositelj zahtjeva)

**pod materijalnom i kaznenom odgovornošću izjavljuje**

da nema nepodmirenih obveza temeljem boravišne pristojbe, turističke članarine i ostalih financijskih dugovanja prema sustavu turističkih zajednica, kao i obveza iz poslovanja prema Turističkoj zajednici Grada Poreča.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mjesto i datum Ime i prezime i potpis**

**odgovorne osobe**

**(pečat)**

**- Prilog IV. Obrazac TPR-2022.**

**TROŠKOVNIK PLANIRANIH PRIHODA**

**I RASHODA MANIFESTACIJE**

|  |  |
| --- | --- |
| **Naziv podnositelja organizatora manifestacije:** |  |
| **Naziv događanja:** |  |
| **Ime i prezime osobe ovlaštene za zastupanje:** |  |
| **Adresa, telefon, e-mail:** |  |

|  |  |  |
| --- | --- | --- |
| **Opis troškova** | | **Planirani iznos**  **(kuna bez PDV-a)** |
| **1.** |  |  |
| **2.** |  |  |
| **3.** |  |  |
| **4.** |  |  |
|  |  |  |
| **Opis prihoda** | | **Planirani iznos**  **(kuna bez PDV-a)** |
| **1.** |  |  |
| **2.** |  |  |
| **3.** |  |  |
|  | **UKUPNO planiranih troškova** |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Mjesto i datum Ime i prezime i potpis**

**odgovorne osobe**

**(pečat)**